ຕາມທ່ານນາງ Penton Díaz ແລ້ວ, ບົດຂຽນຂອງທ່ານເລຂາທິການໃຫຍ່ ຫງວຽນຝຸຈ້ອງ ແມ່ນເອກະສານອັນລ້ຳຄ່າ ຈາກແງ່ມູນທິດສະດີ ແລະ ວິທີການວິຈານ. ລັກສະນະວິທະຍາສາດ ຂອງບົດຂຽນສະແດງໃຫ້ເຫັນຜ່ານການວິໄຈການພົວພັນລະຫວ່າງ ການນຳໃຊ້ລັດທິ ມາກ - ເລນິນ ເຂົ້າພຶດຕິກຳຕົວຈິງຢູ່ ສັງຄົມ ຫວຽດນາມ ແລະ ບັນດາໝາກຜົນເຊິ່ງ ຫວຽດນາມ ບັນລຸໄດ້ໃນຊຸມປີຜ່ານມາ. ທ່ານນາງໄດ້ເນັ້ນໜັກເຖິງລັດທິສັງຄົມ ບໍ່ຄວນແມ່ນການປະຕິບັດຕາມເທົ່ານັ້ນ ຫາກຍັງຕ້ອງມີການປະດິດຄິດສ້າງດ້ວຍສີສັນສະເພາະຂອງແຕ່ລະປະເທດ, ເໝາະສົມກັບເງື່ອນໄຂປະຫວັດສາດ, ວັດທະນະທຳລະອຽດ, ກໍ່ຄືຄວາມຮັບຮູ້ຂອງສັງຄົມຂອງປະເທດນັ້ນໆ, ດັ່ງນັ້ນ ການອະທິປາຍຂອງພັກກອມມູນິດ ຫວຽດນາມ ແລະ ປະຊາຊົນ ຫວຽດນາມ ໃນການວາງແຜນກຳນົດອະນາຄົດແມ່ນປັດໄຈຕັດສິນຊີ້ຂາດໃດໜຶ່ງ ຂອງ ເສັ້ນທາງກ້າວຂຶ້ນສັງຄົມນິຍົມ.
ນັກຮຽນຮູ້ Penton Díaz ໄດ້ຢ້ຳຄືນຄຳເວົ້າຂອງທ່ານຜູ້ນຳທີ່ຍິ່ງໃຫຍ່ຂອງການປະຕິວັດ ກູບາ Fidel Castro Ruz ໃນການຢ້ຽມຢາມຫວຽດນາມ ຄັ້ງປະຫວັດສາດໃນປີ 1973: “ປະທານໂຮ່ຈີມິນ ໄດ້ປັບຫວຽດນາມ ດ້ວຍບັນດາເງື່ອນໄຂລະອຽດຂອງຕົນ ໃຫ້ແທດເໝາະຢ່າງມະຫັດສະຈັນກັບບັນດາຫຼັກການອະມະຕະຂອງລັດທິມາກ - ເລນິນ ແລະ ປະຫວັດສາດໄດ້ພິສູດໃຫ້ເຫັນວ່າ ປະທານໂຮ່ຈີມິນ ຖືກຕ້ອງ, ຍ້ອນວ່າຖ້າເດີນຕາມເສັ້ນທາງອື່ນ ແມ່ນຈະບໍ່ມີຊົນຊາດໃດສາມາດສ້າງເປັນໜ້າປະຫວັດສາດທີ່ອົງອາດກ້າຫານ ແລະ ຊື່ສຽງກັງວານ ຄືຊົນຊາດຫວຽດນາມໄດ້”.
ຕາມທ່ານນາງ Penton Díaz ແລ້ວ, ບົດຂຽນຂອງທ່ານເລຂາທິການໃຫຍ່ ຫງວຽນຝຸຈ້ອງ ໄດ້ຍົກໃຫ້ເຫັນຢ່າງພົ້ນເດັ່ນວິໄສທັດສັດຈະວິພາກຂອງພັກກອມມູນິດ ຫວຽດນາມ, ຈາກການໄຈ້ແຍກສະພາບການປະຫວັດສາດທີ່ສັບສົນຂອງ ຫວຽດນາມ ພາຍຫຼັງສົງຄາມຕະຫຼອດຮອດຄວາມຕັດສິນໃຈ ແລະ ຄວາມໄວ້ວາງໃຈເມື່ອດຳເນີນວິວັດການປ່ຽນແປງໃໝ່, ສ້າງລັດທິສັງຄົມນິຍົມ ຢູ່ ຫວຽດນາມ, ທັດສະນະກ້າຫານ ໃນການຕີລາຄາລັກສະນະສັບສົນຂອງວິວັດການຂ້າມຜ່ານຂຶ້ນລັດທິສັງຄົມນິຍົມ ແລະ ອະທິປາຍຢ່າງມີຫົວຄິດປະດິດສ້າງ ລັດທິມາກ - ເລນິນ, ວິທີການສຳຜັດກັບປະຫວັດສາດ - ໂລຊິກ ໃນການຕີລາຄາບັນດາການພົວພັນລະຫວ່າງການພັດທະນາເສດຖະກິດ - ສັງຄົມ, ການເມືອງ ແລະ ນະໂຍບາຍສາກົນ ຢູ່ແຕ່ລະຈຸດເວລາປະຫວັດສາດລະອຽດຂອງວິວັດການປະຕິວັດ.
ທ່ານນາງ Penton Díaz ເນັ້ນໜັກວ່າ ທ່ານເລຂາທິການໃຫຍ່ ຫງວຽນຝຸຈ້ອງ ໄດ້ໄຈ້ແຍກບັນດາທ່າອ່ຽງເສດຖະກິດ, ການເມືອງ ແລະ ແນວຄິດ, ສັງເກດ ແລະ ຮັບຮູ້ທັງຜົນສຳເລັດ ແລະ ບັນດາຈຸດຄົງຄ້າງຂອງວິວັດການກ້າວຂຶ້ນສັງຄົມນິຍົມ ຫວຽດນາມ. ສິ່ງນີ້ສະແດງໃຫ້ເຫັນກຳລັງແຮງດ້ານແນວຄິດຂອງພັກກອມມູນິດ ຫວຽດນາມ, ຍ້ອນການນຳຊົຍຊັ້ນກຳມະຊີບ V.I. Lenin ໄດ້ເວົ້າວ່າ: “ຄວາມເຕີບໃຫຍ່ຂອງພັກການເມືອງ ແມ່ນການຍອມຮັບຄວາມຜິດພາດຂອງຕົນເອງ”.
ກ່ຽວກັບການພົວພັນມິດຕະພາບພິເສດ ລະຫວ່າງ ຫວຽດນາມ ແລະ ກູບາ, ທ່ານນາງ Penton Díaz ໄດ້ເຕື້ອງເຖິງບັນດາແຫຼ່ງຕົ້ນກຳເນີດປະຫວັດສາດຂອງບົດຂຽນ ກ່ຽວກັບປະເທດຊາດ ແລະ ຊາວຫວຽດນາມ “ການລະຫຼິ້ນບົນດິນແດນ ອານນາມ” ຂອງ ວິລະຊົນແຫ່ງຊາດ ແລະ ນັກແນວຄິດ ກູບາ José Mart”; ຄຳເວົ້າອະມະຕະຂອງ ການນຳປະຕິວັດ ກູບາ Fidel Castro “ເພື່ອຫວຽດນາມ, ກູບາພ້ອມແລ້ວທີ່ຈະອຸທິດສ່ວນທັງເລືອດເນື້ອຂອງຕົນ”, ການຢ້ຽມຢາມຂອງການນຳ ກູບາ Fidel Castro ໄປຍັງ ຫວຽດນາມ ໃນປີ 1972 ແລະ ກ່ອນໜ້ານັ້ນແມ່ນການຢ້ຽມຢາມຂອງທ່ານພົນເອກ Raúl Castro ໄປຍັງ ຫວຽດນາມ ໃນປີ 1966 - ເຫດການທີ່ຫາກໍ່ຄົບຮອບ 55 ປີໃນເດືອນຕຸລາ ປີ 2021. ສອງພັກ, ສອງລັດ ແລະ ສອງຊາດໄດ້ມີການເພີ່ມພູນຄູນສ້າງການພົວພັນສອງຝ່າຍຢ່າງບໍ່ຢຸດຢັ້ງ ນັບທັງການຕໍ່ສູ້ ແລະ ສ້າງສາປະເທດຊາດ, ສ້າງເປັນນ້ຳໃຈຖານອ້າຍນ້ອງ, ນ້ຳໃຈຖານສະຫາຍ ຜ່ານຜ່າບັນດານິຍາມວັດຖຸປົກກະຕິ.
ບຸນຄົງ